Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 551

d) Forma és felület 2 óra A minket körülvevő természetes és geometrikus formák síkban és térben. Mikor és miért ismerjük fel a kontúrokkal jelölt formákat? A térbeli formák nézetei. Összetett formák részekre bontása. A felület mintázatai. Gyűjtőmunka csoportban. Természetes és mértani formák gyűjtése az iskolában és a lakókörnyezetben. Ezek lerajzolása vagy lefényképezése. Az összegyűjtött formák rendszerezése. Kísérletezés páros vagy csoportmunkában. Egymás árnyképeinek (alakjának és portréjának) felismerése különböző oldalról való megvilágítások esetén. Beszélgetés osztályszinten. Mikor ismerünk fel könnyen egy kontúrokkal megrajzolt formát, és mikor nehéz a felismerés. Csoportmunka. Az elemi (geometrikus) formák bejelölése egy-egy tárgy képén. A megoldások szóforgóval való bemutatása. Gyűjtőmunka páros munkában. A saját környezetben talált különféle mintázatok gyűjtése a felületükre tett selyempapír vagy fémfólia átdörzsölésével. A minták eredeti helyének kitalálása. A mintázatok csoportosítása vizuális jellemzőik szerint.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes